**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 30. LIPNJA 2023. GODINE**

Naziv obveznika**: CENTAR ZA PROFESIONALNU REHABILITACIJU OSIJEK**

Sjedište obveznika**: OSIJEK**

Adresa sjedišta obveznika**: Tadije Smičiklasa 2**

Broj RKP-a**: 33634**

Matični broj**: 03021866**

OIB**: 57200304958**

Šifra djelatnosti**: 8899**

Razina**: 11** Razdjel**: 08655**

**OSNIVANJE I DJELOKRUG RADA**

Centar za profesionalnu rehabilitaciju Osijek osnovan je 1976. godine kao poduzeće u društvenom vlasništvu s p.o. Osijek. Odlukom Skupštine Osječko-baranjske županije 1995. godine Centar je preoblikovan u ustanovu čiji je osnivač Osječko-baranjska županija.

Stupanjem na snagu novog Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13., 152/14., 39/18. i 32/20.) u pravni poredak Republike Hrvatske uvodi se Direktiva Vijeća 2000/78EZ (SL L 303, 02/12/2000) o uspostavi općeg okvira za jednako postupanje pri zapošljavanju i obavljanju zanimanja čime se ustrojava novi okvir sustava profesionalne rehabilitacije u Republici Hrvatskoj.

Centar za profesionalnu rehabilitaciju Osijek je prema članku 15. Zakona ustanova osnovana u svrhu organiziranja i izvođenja profesionalne rehabilitacije osoba s invaliditetom koju zajednički osnivaju Republika Hrvatska i jedinica lokalne i područne (regionalne) samouprave, a međusobna prava i obveze osnivača uređuju se aktom o osnivanju, odnosno ugovorom o prijenosu osnivačkih prava.

Slijedom Zakona o profesionalnoj rehabilitaciji i zapošljavanju osoba s invaliditetom, Županija kao osnivač Centra dana 7. srpnja 2015. godine prenosi 40% svojih osnivačkih prava na Republiku Hrvatsku bez naknade te se u tom smislu 28. rujna 2015. godine zaključuje Ugovor o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza.

Člankom 17. istog Zakona utvrđeno je da sredstva za rad centara za profesionalnu rehabilitaciju osiguravaju osnivači sukladno aktu o osnivanju, odnosno Ugovoru o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza (KLASA:053-02/14-01/180, URBROJ: 524-04-01-01/1-15-16), te da se pored navedenog Centar financira naplatom izvršenih uslugaprofesionalne rehabilitacije.

Stupanjem na snagu Uredbe Vlade Republike Hrvatske o Centru za profesionalnu rehabilitaciju Osijek, Republika Hrvatska 1. siječnja 2019. godine preuzima osnivačka prava nad Centrom u cijelosti.

Usluge profesionalne rehabilitacije definirane su Standardima usluga i to kako slijedi:

Usluga 1 - rehabilitacijska procjena o razini radne sposobnosti, znanja, radnih navika i profesionalnih interesa,

Usluga 1.1 - **rehabilitacijska procjena - utvrđivanje invaliditeta u odnosu na rad**

Usluga 2 - pomoć u prevladavanju različitih poteškoća koje onemogućuju uključivanje u daljnje usluge profesionalne rehabilitacije,

Usluga 3 - izrada perspektiva,

Usluga 4 - analiza radnog mjesta i radnog okruženja,

Usluga 5 - stručna podrška i praćenje tijekom obrazovanja, osposobljavanja ili usavršavanja,

Usluga 6 - stručna podrška i praćenje na radnom mjestu i u radnom okruženju,

Usluga 7 - jačanje radnih potencijala i profesionalnih kompetencija (Radni centar),

Usluga 8 - jačanje radnih potencijala i profesionalnih kompetencija (Virtualna radionica),

Usluga 9- izrada planova prilagodbe radnog mjesta i radnog okoliša (arhitektonska prilagodba) te prilagodbe opreme i sredstava za rad (tehnička prilagodba),

Usluga 10 - procjena radne učinkovitosti,

Usluga 11 - radno osposobljavanje na konkretnom radnom mjestu i

Usluga 12 - obrazovanje, osposobljavanje ili usavršavanje s kraćim obrazovnim programom.

**Djelatnost Centra**

***Profesionalna rehabilitacija***

* organiziranje i izvođenje usluga profesionalne rehabilitacije samostalno ili u suradnji s obrazovnim ustanovama,
* sudjelovanje u utvrđivanju preostalih radnih sposobnosti,
* profesionalno informiranje, savjetovanje i procjena profesionalnih mogućnosti odnosno, izdavanje nalaza i mišljenja,
* analizu tržišta rada, mogućnosti zapošljavanja i uključivanja u rad,
* procjenu mogućnosti izvođenja, razvoja i usavršavanja programa profesionalnog osposobljavanja,
* radno osposobljavanje, dokvalifikacija, prekvalifikacija i programi za održavanje i usavršavanje radnih i radno socijalnih vještina i sposobnosti,
* informiranje i savjetovanje o pomoćnoj tehnologiji u učenju i radu,
* provođenje skupnih i pojedinačnih programa za unaprjeđenje radno-socijalne uključenosti u zajednicu,
* izradu savjetodavnih prijedloga o primjeni različitih tehnologija i tehnika u učenju i radu uz procjenu mogućnosti primjene,
* pred profesionalno učenje, planiranje i primjenu odabrane tehnologije, razvoj motivacije i osposobljavanja osoba s invaliditetom korištenju odabrane tehnologije,
* tehničku pomoć, podršku i procjenu rezultata,
* izvođenje programa socijalnog uključivanja,
* izvođenje praktičnog dijela osposobljavanja za rad u tijeku profesionalne rehabilitacije,
* posredovanje pri zapošljavanju i dr.

***Obrazovanje odraslih i ostalo obrazovanje***

* Obrazovanje odraslih djelatnost je koju Centar, nastavljajući dugogodišnju tradiciju, razvija s ciljem unapređenja usluga profesionalne rehabilitacije. U tom smislu Centar razvija vlastite prostorne, tehničke i stručne resurse za radno osposobljavanje, dokvalifikacija ili prekvalifikaciju osoba s invaliditetom u područjima informatičkog osposobljavanja/ usavršavanja, tradicijskih zanimanja kao i turizma i ugostiteljstva.

***Skrb o žrtvama nasilja u obitelji uključujući uslugu smještaja i usluge savjetovanja i pomaganja***

Pružanje socijalne usluge privremenog smještaja u kriznim situacijama odnosi se na program zaštite žrtava nasilja u obitelji, osobito nasilja nad djecom i ženama.

***Pravno utemeljenje***

* Nacionalna strategija zaštite od nasilja u obitelji za razdoblje od 2017. do 2022. godine („Narodne novine“, br. 96/17.),
* Zakon o profesionalnoj rehabilitaciji i zapošljavanju osoba s invaliditetom („Narodne novine", br. 157/13., 152/14., 39/18. i 32/20.),
* Pravilnik o profesionalnoj rehabilitaciji i centrima za profesionalnu rehabilitaciju („Narodne novine", br. 75/18. i 145/20.),
* Pravilnik o poticajima pri zapošljavanju osoba s invaliditetom („Narodne novine", br. 145/20.),
* Pravilnik o zaštitnim radionicama i integrativnim radionicama za zapošljavanje osoba s invaliditetom („Narodne novine", br. 75/18.),
* Uredba o osnivanju Centra za profesionalnu rehabilitaciju Osijek od 23. siječnja 2019. godine,
* Zakon o socijalnoj skrbi („Narodne novine“, br. 18/22., 46/22. i 119/22.i 71/23.),
* Zakon o zaštiti od nasilja u obitelji („Narodne novine“, br. 70/17., 126/19., 84/21. i 114/22.),
* Protokol o postupanju u slučaju nasilja u obitelji,
* Ugovor o financiranju usluga stalnog smještaja djece i odraslih osoba - žrtava obiteljskog nasilja zaključen između Ministarstva zdravstva i socijalne skrbi i Centra za profesionalnu rehabilitaciju Osijek.

Centar zapošljava 24 radnika temeljem ugovora o radu na neodređeno vrijeme ukupno raspoređenih na poslovima upravljanja (voditelj Odjela financija i računovodstva, viši stručni savjetnik, računovodstveni referent /knjigovođa, voditelj Odjela pravnih, kadrovskih i općih poslova), poslovima profesionalne rehabilitacije (stručni tim - voditelj Službe profesionalne rehabilitacije, voditelji Odjela rehabilitacijske procjene, stručne podrške i praćenja, Odjela za rad sa poslodavcima, Odjela za projekte, te voditelji Odsjeka za obrazovanje i Odsjeka za osposobljavanje, stručni referenti i radni terapeut), poslovima socijalnih usluga (stručni tim - voditelj Odjela socijalnih usluga, viši stručni savjetnik i stručni referenti), drugim stručnim i pratećim poslovima (stručni referenti i spremačica), te angažira 4 liječnika temeljem ugovora o djelu (liječnici spec. medicine rada i spec. psihijatar).

**BILJEŠKE UZ OBRAZAC PR-RAS**

Ukupni prihodi i primici realizirani su u iznosu od 692.269,74 eura što je povećanje 1,9% u odnosu na isto razdoblje 2022. godine. Povećanje prihoda proizlazi iz većih naplaćenih prihoda iz nadležnog proračuna za financiranje rashoda poslovanja za 2023. godinu, a u skladu s financijskim planom.

Ukupni rashodi i izdaci izvršeni su u iznosu od 440.244,52 eura što je povećanje za 29,2% u odnosu na isto razdoblje 2022. godine. Povećanje rashoda nastalo je zbog povećanja rashoda vezanih za višu osnovicu i dodatke na osnovnu plaću, te sukladno tomu došlo je do povećanja rashoda za plaće, povećanja rashoda za službena putovanja, stručnih usavršavanja zaposlenih, te povećanja rashoda za dodatna ulaganja u nefinancijsku imovinu.

***Bilješka uz šifru 6 - PRIHODI POSLOVANJA***

***Bilješka uz šifru 652 - Prihodi po posebnim propisima***

Prihodi po posebnim propisima su prihodi od novčane naknade poslodavaca zbog nezapošljavanja osoba s invaliditetom koji su u potpunosti uplaćeni prema financijskom planu za 2023. godinu do 30. lipnja 2023. godine i prihoda od usluga profesionalne rehabilitacije koji se naplaćuju od korisnika usluga, a zajedno u iznosu od 617.852,53 eura.

***Bilješka uz šifru 663 - Donacije od pravnih i fizičkih osoba izvan općeg proračuna***

Tekuće donacije u iznosu od 915,00 eura su donacije neprofitnih organizacija i trgovačkih društava koje su donirale odjel socijalnih usluga za žrtve nasilja u obitelji u naravi.

***Bilješka uz šifru 671 - Prihodi iz nadležnog proračuna za financiranje redovne djelatnosti proračunskih korisnika***

Prihodi iz nadležnog proračuna za financiranje redovne djelatnosti proračunskih korisnika su prihodi namijenjeni za financiranje rashoda odjela socijalnih usluga u iznosu od 73.502,21 eura, što je povećanje od 12,4% u odnosu na isto razdoblje prethodne 2022. godine, a proizlazi zbog povećanja cijena vezanih za rashode za materijal i energiju.

***Bilješka uz šifru 3 - RASHODI POSLOVANJA***

***Bilješka uz šifra 3 - Rashodi za zaposlene***

Rashodi za zaposlene povećani su za 30,3% u odnosu na isto razdoblje prethodne godine zbog povećanja osnovice za obračun plaće i dodatka od 12% na osnovnu plaću sukladno Kolektivnom ugovoru Centra za profesionalnu rehabilitaciju Osijek od 25. travnja 2023., a koji se primjenjuje na plaću od travnja 2023. godine pa nadalje.

***Bilješka uz šifru 32 - Materijalni rashodi***

Materijalni rashodi smanjeni su za 20,9% u odnosu na isto razdoblje prethodne 2022. godine zbog smanjenja troškova za materijal, dijelove i usluga za tekuće i investicijsko održavanje zgrade Centra.

***Bilješka uz šifru 37 - Ostale naknade građanima i kućanstvima iz proračuna***

Odnose se na naknade za osobne potrebe - džeparac korisnika u Oodjelu socijalnih usluga iz sredstava Ministarstva, a prema Rješenju Centra za socijalnu skrb. Kako je mjesečna naknada za osobne potrebe prema zakonskim propisima povećana sa 13,27 eura(100,00 kn) mjesečno po korisniku na 33,18 eura (250,00 kn) mjesečno po korisniku, došlo je do povećanja rashoda od 61,6% u odnosu na isto razdoblje 2022. godine.

***Bilješka uz šifru 45 – Rashodi za dodatna ulaganja na nefinancijskoj imovini***

U prvom polugodištu 2023. godine završeni su radovi na klimatizaciji zgrade Centra za profesionalnu rehabilitaciju Osijek u ukupnom iznosu od 70.638,51 eura i to kao dodatna ulaganja na građevinskim objektima.

***Bilješka uz šifru X004 - Višak prihoda i primitaka***

Ukupni prihodi i primici iznose 695.269,74 eura dok ukupni rashodi i izdaci iznose 440.244,52 eura, pa slijedom toga proizlazi višak prihoda i primitaka u iznosu od 252.025,22 eura.

**BILJEŠKE UZ OBRAZAC OBVEZE**

***Bilješka uz šifru V001 - Stanje obveza 1. siječnja***

Stanje obveza 1. siječnja je stanje obveza iz prosinca 2022. godine koje je u cijelosti bilo nedospjelo, a isto tako u cijelosti izmireno u valuti u siječnju 2023. godine.

***Bilješka uz šifru V002 - Povećanje obveza i šifra V004 – Podmirenje obveza u izvještajnom razdoblju***

Kod usporedbe ova dva podatka vidljivo je da je Centar u mogućnosti izmiriti sve svoje obveze u valuti i da nema problema sa likvidnošću.

***Bilješka uz šifru V009 - Stanje nedospjelih obveza na kraju izvještajnog razdoblja***

Stanje obveza na dan 30. lipnja 2023. godine odnosi se na obveze koje su nastale u lipnju 2023., a valuta im je u srpnju i kolovozu 2023. godine.

KLASA: 400-02/23-01/01

URBROJ: 2158-88-05-01-23-05

Osijek, 18. srpnja 2023. godine

RAVNATELJ

Damir Junušić, prof. v. r.